स्थानीय तहलाई अधिकार सम्पन्न बनाउनुपर्ने र यसले स्थायित्व एवं आर्थिक समृद्धिको ढोका खोल्ने उहाँको भनाइ छ । लामो समयपछि हुन लागेको निर्वाचनमा उत्साह एवं उमंगका साथ सहभागी भई संविधानले दिएको मताधिकार प्रयोग गर्न मतदातालाई उहाँले आग्रह गर्नुभयो । ‘शान्तिसुरक्षाका दृष्टिले निर्वाचन स्वच्छ, निष्पक्ष एवं भयरहित वातावरणमा सम्पन्न गर्न सरकारले भरपर्दो सुरक्षा प्रबन्ध मिलाएको हुँदा भय र संकोचबिना निर्धक्क भई आफूले चाहेका उम्मेदवारलाई मत खसाली ऐतिहासिक अवसरको सदुपयोग गरौं', उहाँले भन्नुभयो ।
